钦定古今图书集成/历象汇编/岁功典/第045卷 > 《宋史》 > 《礼志》
## 钦定古今图书集成/历象汇编/岁功典/第045卷 > 《宋史》 > 《礼志》

有司言：“‘‘今年四月五日雩祀上帝，十三日立夏，祀赤
帝。按《月令》，立夏之日，天子迎夏于南郊’。注云：‘为祀赤
帝于南郊’。又云：‘是月也，大雩’。注云：《春秋传》曰：‘龙见而
雩’。龙星，谓角、亢也。立夏后，昏见于东方’。按《五礼精义》
云，自周以来，岁星差度。今之龙见，或在五月，以祈甘
雨，于时已晚。但四月上旬卜日，今则惟用改朔，不待
得节。祭于立夏之前，殊违旧礼之意。苟或龙见于仲
夏，雩祀于季春，相去辽阔，于礼未周。欲请并于立夏
后卜日，如立夏在三月，则待改朔。”